નાનાભાઈ ભટ્ટને ભણતર પુરું થયા પછી તરત જ પોતાના વતન જેવા ભાવનગરમાં અધ્યાપકની નોકરી મળી જ ગઈ હતી પરંતુ એમને જે કામો કરવાં હતાં તેને માટે એ કૉલેજ ખાસ ઉપયોગ નીવડવાની નહોતી ! એટલે ભાવનગરના મહારાજાએ સમજાવ્યા છતાં પ્રાધ્યાપકની મોંઘી ગણાય એવી કામગીરી જતી કરીનેય એક પંતુજીની કામગીરી હાથ ધરવા એમણે સાહસ કરેલું ! તેમની ઇચ્છા નાનાં બાળકોથી શરુ કરીને એક વીચારને દૃઢ કરવો હતો. આ માટે યુવાન થઈ ગયેલા વિદ્યાર્થીઓ એમને ઠીક ન લાગ્યા….કુમળાં બાળકો–કીશોરોને જ કેળવીને પોતાના વીચારને અમલમાં મુકવાનો હતો. અને એટલે જ પ્રોફેસરું છોડીને એમણે મહેતાજીપણું સ્વીકાર્યું.